NaiveNeuron/SloPal huggingface dataset:
P. Hrušovský, predseda NR SR: (2003-12-11):
M. Juščík, poslanec: A vôbec, či majú z čoho žiť. (Hlasy v sále.) Spočítame? Nevytvorili ste nám viacej kriminálnikov, príživníkov a rôznych delikventov? Hlad je veľký pán a stáva sa najväčším pánom. Pán kolega Galbavý.
B. Bugár, podpredseda NR SR: (2005-11-09):
Znovu dávam slovo spoločnému spravodajcovi z výboru pre životné prostredie a ochranu prírody poslancovi Lászlóovi Kötelesovi. Nech sa páči.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 140, za 71, proti 14, zdržalo sa 53, 2 nehlasovali. Konštatujem, že návrh sme schválili.
M. Hort, podpredseda NR SR: (2007-09-13):
A teraz dávam slovo spravodajcovi, ktorého určil navrhnutý gestorský, čiže ústavnoprávny výbor, poslancovi Ľubomírovi Petrákovi. Nech sa páči.
Hort, Milan, podpredseda NR SR (2010-10-20):
Prezentujeme sa a hlasujeme. (Hlasovanie.) Prítomných 148, za 80, proti 2, zdržalo sa 66. Návrh sme schválili. Mám ešte jednu požiadavku na ctenú snemovňu, keby sme mohli sa dohodnúť na tom, že návrh na voľbu predsedu Dozornej rady Fondu národného majetku Slovenskej republiky, ktorý máte ako tlač 88, by sme spojili po hlasovaní o 17.00 hodine s bodom, ktorý sme si už odsúhlasili. Je takýto súhlas? (Odpovede z pléna.) Ďakujem veľmi pekne. Evidujem procedurálne návrhy predsedov výborov. Nech sa páči, pani Mária Sabolová.
Laššáková, Jana, podpredsedníčka NR SR (2012-10-19):
Na vystúpenie pána poslanca jeden pán poslanec s faktickou poznámkou. Nech sa páči. Končím možnosť prihlásiť sa s faktickými poznámkami. Pán poslanec Droba, nech sa páči.
Paška, Pavol, predseda NR SR (2012-06-28):
Ďakujem. Vyhlasujem rozpravu za skončenú. Prerušujem rokovanie o tomto bode. Ďakujem, pán spravodajca. Poprosím teraz pána podpredsedu vlády a ministra vnútra Roberta Kaliňáka, aby uviedol návrh na voľbu predsedu Úradu pre verejné obstarávanie . Je to parlamentná tlač č. 61.
L. Köteles, poslanec: (2007-03-29):
Takže, pán predsedajúci, dajte, prosím, hlasovať o tom, že budeme hlasovať o spoločnej správe o bodoch 1 až 32, 34 až 36 a o bode 38 spoločne s návrhom gestorského výboru uvedené body schváliť.
Laurenčík, Milan, podpredseda NR SR (2020-12-02):
Ešte reakcia na faktické poznámky, pán poslanec Dušan Jarjabek.
Bugár, Béla, podpredseda NR SR (2016-09-22):
Pán poslanec Osuský.
Laššáková, Jana, podpredsedníčka NR SR (2014-07-11):
Ďakujem pekne, pani spravodajkyňa. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Hlási sa niekto do rozpravy ústne? Pán poslanec Beblavý, pán poslanec Hlina. Končím možnosť prihlásiť sa do rozpravy ústne. Nech sa páči, pán poslanec.
Paška, Pavol, predseda NR SR (2012-06-26):
Hlasujeme. (Hlasovanie.) 139 prítomných, všetci boli za. Správu sme zobrali na vedomie. Poprosím pána poslanca Kamenického, aby dal hlasovať o návrhu uznesenia k správe o výsledku hospodárenia Národnej banky Slovenska za rok 2011 , je to tlač 22.
B. Bugár, podpredseda NR SR: (2002-06-19):
P. Ošváth, poslanec: Pán poslanec Orosz, ale ja musím konštatovať, toto vaše posledné, čo ste povedali, že netreba vyťahovať fakty, ktoré nezodpovedajú pravde, práve to, čo ste čítali vy, ten výrok pána prezidenta európskych policajných odborov nie je pravdivý. Nie je pravdivý, pretože nie je pravdou, že nikde v Európe nie je vojenská polícia podriadená pod vojenskú jurisdikciu, je to Taliansko, Španielsko, Rumunsko, čiže treba argumentovať pravdivými informáciami aj tu v parlamente.
Poliačik, Martin, poslanec NR SR (2013-05-17):
Ďakujem, pán predseda. Ja vecne s touto navrhovanou zmenou zákona súhlasím a za klub SaS môžem povedať, že ju podporíme. Len jedna vec, keď som si študoval jeho históriu, mi nie je jasná. Čo sa zmenilo na ministerstve? Keď sme to tu mali ešte ako tlač 205, presne v rovnakom znení, tak tu máme trojstranový elaborát z ministerstva, ktorý nám vysvetľuje, prečo takýto návrh nedosiahne ciele, ktoré si stanovil v dôvodovej správe a ktoré si predkladatelia povedali, že treba dosiahnuť, a vyslovil s ním nesúhlas. A prečo potom pri identickom návrhu zákona máme ďalší už kratší dvojstranový elaborát, ktorý s ním súhlas vyslovuje? A čo je ešte zaujímavejšie, tak v legislatívno-technických pripomienkach ministerstvo dopĺňa veci, ktoré z toho pôvodného na základe jeho pripomienok vypadli, a ono potom navrhuje, aby tam boli doplnené naspäť. Že či naozaj bola tak dobrá práca, pani kolegyňa, odvedená v komunikácií s ministerstvom a presvedčili ste ich, alebo úspech, alebo neúspech zákona pri posudzovaní jeho dopadov na spoločnosť Slovenskej republiky závisí od zoznamu predkladajúcich poslancov. Ďakujem veľmi pekne.
Pellegrini, Peter, predseda NR SR (2015-05-13):
Prezentujme sa a hlasujme o procedurálnom návrhu nepokračovať v rokovaní o tomto bode programu. (Hlasovanie.) Prítomných 134 poslancov, za hlasovalo 56, proti bolo 74, zdržali sa 3, nehlasoval 1. Návrh sme neschválili.
Tomáš, Erik, poslanec NR SR (2018-06-20):
Pani poslankyňa, ja vám chcem veľmi pekne poďakovať za slová „Slovensko také nie je“, ktoré ste vyslovili v kontexte tej nešťastnej udalosti vraždy Filipínca Henryho. Konečne sa našiel niekto z opozície, kto nechcel a nechce zneužívať túto hroznú tragédiu v politickom zápase. Bohužiaľ, mnoho vašich kolegov z opozície to urobilo. Viete dobre, že bol som jeden z prvých politikov, pretože som vystupoval v diskusnej relácii, ktorý ostro odsúdil tento útok. Povedal som, že len zviera v ľudskej koži môže dokopať na smrť človeka, ktorý sa snažil chrániť ženy. Je to nešťastná udalosť. Znásobilo to, to, to zhrozenie vo mne aj v ľuďoch znásobilo to video. Pevne veríme, že ten páchateľ bol potrestaný. Pre mňa je to hrdina, pre mňa je Henry hrdina. A ešte raz opakujem, veľmi si cením, že nesnažíte sa, je tu malá skupina opozičných politikov, možno aj vy, nesnažíte sa z toho robiť systémovú vec, pretože naozaj Slovensko také nie je.
Kollár, Boris, predseda NR SR (2022-03-24):
Prosím, prezentujme sa a hlasujeme. (Hlasovanie.) Prítomných 121 poslancov, za 118, proti 1, zdržali sa 2. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Glváč, Martin, podpredseda NR SR (2016-05-20):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán poslanec.
P. Hrušovský, predseda NR SR: (2005-12-13):
Prerušujem rokovanie o tomto bode programu. A prosím pána ministra vnútra, aby z poverenia vlády Slovenskej republiky v Národnej rade predložil a odôvodnil vládny návrh zákona, ktorým sa mení a dopĺňa zákon č. 129/2002 Z. z. o integrovanom záchrannom systéme v znení zákona č. 579/2004 Z. z. a ktorým sa mení zákon č. 95/2001 Z. z. o poisťovníctve a o zmene a doplnení niektorých zákonov v znení neskorších predpisov , ktorý prerokúvame ako tlač 1316. Pán minister, máte slovo.
Kollár, Boris, predseda NR SR (2021-05-06):
Vážené panie poslankyne, vážení páni poslanci, pokračujeme v schôdzi, budeme mať hlasovanie. Predtým ale s procedurálnym návrhom vystúpi pán poslanec Susko, nech sa páči, máte slovo, pán poslanec.
Bugár, Béla, podpredseda NR SR (2019-09-18):
Ďakujem. Na vystúpenie pána poslanca s faktickými poznámkami ôsmi. Prerušujem rokovanie o tomto bode programu a pristúpime k jednotlivým hlasovaniam. Vyhlasujem päťminútovú prestávku. (Päťminútová prestávka.) (Po prestávke.)
Galek, Karol, poslanec NR SR (2018-10-23):
Edo, ty si presne trafil klinček po hlavičke. Keď máme rozpočítanie tepla, tak ľudia sa pýtajú, čo je tam, jaké náklady si tam tí navrhovatelia alebo teda tí, ktorým to platíme, poskrývali. A toto je vďaka tomu, že existuje rozpočítanie tepla, ktoré príde raz do mesiaca, teda raz do roka, všetci sa tomu venujú, je to robené na nejakej veľkej domovej schôdzi. Ale potom máme distribúciu, prenos elektriny. Potom máme vodu, potom máme plyn. Jednoducho tuto už ľudia sa až tak nepýtajú, pretože všetky tieto poplatky sú už skryté v nejakej koncovej cene. A jak som povedal, ako som povedal aj v tej dôvodovej správe, v minulosti sme mali naozaj práve tú cenotvorbu vystavenú rôznym pochybnostiam a verejnej kritike. Dobre vieme, že dnes na úrade sedí politický nominant. A teda ak chceme naozaj stransparentniť a urobiť tú reguláciu systémovou, tak teda keď sa to týka prirodzených monopolov, kde tí ľudia si nemôžu vybrať, ukážme, povedzme tým ľuďom, za čo reálne platia, a nech sa aj oni majú možnosť pýtať.
Osuský, Peter, poslanec NR SR (2014-07-04):
Ďakujem pekne. Pán kolega Susko, vy ste nakoniec v tom vystúpení priznali, že tajná voľba tu existovala aj v totalite, teda nie sama tajná voľba je zaklínadlom, ktoré všetko rieši. Ja sám vôbec nespochybňujem princíp tajnosti volieb do zastupiteľských orgánov, to je celkom pochopiteľné. Vonkoncom nespochybňujem ani to, že povedzme pri nejakých voľbách na úrovni zamestnanec verzus budúci riaditeľ platí to, o čom ste hovorili. Pokiaľ ale ide o voľby v štruktúrach, ktoré sú samy volené v tom zmysle, že dostali dôveru občanov alebo sudcov, alebo kohokoľvek, tak tá situácia je trochu iná. Poslanec Národnej rady, ktorý je volený voličmi, nemá čo sa obávať toho, že sa volič dozvie, za koho sa postavil. Vonkoncom tu sa nedá hovoriť o tých aspektoch, o ktorých môžme hovoriť pri učiteľkách v materskej škole a riaditeľke. Ak sa teda poslanec bojí stáť za svojou voľbou verejne, tak je to istý deficit. A vonkoncom sa teda nedomnievam, že je to nejaký výdobytok demokracie. Áno, o osobách vždy tajne sa tak jednoducho a historicky rado hovorí. Ale i v celkom evidentných demokraciách poslanci, senátori verejne hovoria o tom, koho podporujú a koho nepodporujú, a to rozhodovanie sa deje verejne. Dá sa povedať, že napríklad pri hlasovaní v zahraničnom výbore amerického senátu na tému povedzme vyslanci Spojených štátov si ten senátor svoj postoj vyargumentuje a potom podľa toho, aký má názor, aj hlasuje. Pretože, a tak ako aj my sme v tejto pozícii, náš volič má právo vedieť, ako sme volili. (Prerušenie vystúpenia časomerom.)
Košútová, Magda, poslankyňa NR SR (2013-10-22):
Ďakujem pekne. Týmto sme odhlasovali všetky pripomienky zo spoločnej správy i z rozpravy, a keďže mám splnomocnenie gestorského výboru, dajte, prosím, hlasovať o postúpení návrhu zákona do tretieho čítania ihneď.
Hlina, Alojz, poslanec NR SR (2023-12-06):
Pardon. Vážený pán predsedajúci, vážený pán minister, vážené kolegyne, kolegovia, ako som avizoval, cítim takú malú potrebu niečo, by sa aj niekto začudoval, že ako a prečo k tomu. Skúsim vysvetliť, už či ma pochopíte, alebo nie, nechám na vás, ale pre moje srdce a svedomie mám pocit, že by sme, niečo by som k tomu povedať mal. Tak skúsim, len pre záznam. My sme takí králi, že my vlastne splachujeme pitnou vodou. To (povedané so smiechom) je fakt. Málokto už málokde, ale takí sme my a ešte si to stále, stále si to nevážime. Ja budem hovoriť možno, neviem, či vystúpim k meritu, ale k tej procesnej stránke, že my hovoríme o skrátenom, a procesné záležitosti sú tie dôležité, lebo dávajú kultúru procesom, hej, že vlastne človek vie, že čo a ako a podľa toho sa snaží postupovať. Tak možno využijem aj, pán minister, tú chvíľku, že ste tu, lebo vy teda odmietate byť tam, kde som ja a vôbec so mnou rozprávať, tak tu sa nemôžte schovať (povedané so smiechom), tak len procesne, vy ste, my, opozícia nemôže zvolať výbor pre pôdohospodárstvo, nemôže, lebo nás je málo. Viete, na to, aby bol uznášaniaschopný, tam musí byť niekoľko, musí byť sedem a my sme piati, ak dobre počítam, hej? Čiže len to je procesná stránka veci, dôležité si ju povedať, hej, aby ste potom pri formulácii toho, ja viem, že to znie efektne na kamere a jak teda je opozícia nemožná. Viete, prísne vzaté, opozičných poslancov včera na tom mimoriadnom výbore bolo osemdesiat... (Prerušenie vystúpenia predsedajúcim.)
Pollák, Peter, poslanec NR SR (2012-09-25):
Ďakujem. Na úvod by som chcel povedať pánovi Novotnému, že nie som splnomocnencom, zatiaľ, nemusíte ma zatiaľ titulovať týmto titulom. (Reakcia z pléna.) Okej. Hovoril som o tom, že, nie, hovoril som o tom, že to hovorili vaši voliči. Ja viem, že môj názor vám nemusí byť dobrý alebo v podstate nemusíte sa stotožňovať s mojím názorom, ale s voličmi by ste sa mali stotožniť a hovorili to vaši voliči, že spôsob, akým ste prezentovali tento zákon, nebol hoden vašej strany. Nemyslím si, že práve ja som ten, ktorý nebude podporovať dobré návrhy z dielne SDKÚ. Nakoniec s Ľudom Kaníkom sme už debatovali o mnohých teda veciach a celkom v podstate v niektorých veciach si dokážeme rozumieť. Takže nemyslím si, že ja som práve ten, ktorého ste označili, že nepodporí dobré návrhy z SDKÚ. A v tejto téme, ktorá sa ma dotýka osobne ďaleko viac ako všetkých vás ostatných, si myslím, že podporím každú rozumnú vec, ktorá pomôže vysporiadať sa s týmto problémom, ktorý trápi Slovensko už niekoľko rokov alebo desať rokov. A vrátim sa k tej komplexnosti alebo nekompletnosti tohto zákona. Stále si to myslím. Musíme mať oveľa väčšie ambície, ako máme doteraz. Nemôžeme len myslieť na ďalšie chatrče, musíme mať výraznú ambíciu vo vzťahu k riešeniu stavu, ktorý dnes využívajú mnohí divadelníci na upútanie pozornosti. Ak takúto ambíciu nemáme, tak sme potom zbabelí všetci, vrátane SDKÚ, vrátane nás, vrátane všetkých, ktorí sedíme v parlamente. Náš parlament musí mať ambície vyriešiť tento problém.
Číž, Miroslav, podpredseda NR SR (2015-02-03):
Pani poslankyňa Tomanová.
B. Bugár, podpredseda NR SR: (2002-06-21):
M. Benkovský, poslanec: Ďakujem za slovo. Ja na rozdiel od mojich predrečníkov podporujem závery, ktoré tu predložil poslanec Milan Ftáčnik, predovšetkým v oblasti dopadov na štátny rozpočet, ako i nedodržania legislatívnych pravidiel, ktoré je potrebné realizovať pri predkladaní takéhoto návrhu zákona. Som prekvapený, že zrazu je tu dojímavá starostlivosť najmä poslancov SDKÚ a KDH o rozvoj vzdelania, pritom sa trvale snažia v tomto parlamente o platené vysokoškolské štúdium. Boli to práve poslanci týchto strán, ktorí najviac kritizovali živelné vytváranie vysokých škôl počas predchádzajúcej vlády. Samozrejme, poslancom hnutia sa nečudujem, zdá sa, že chcú mať vysokú školu aj v každom nielen krajskom, ale aj asi okresnom meste. Je jasné, že v návrhu prevažujú osobné či skupinové záujmy, vyplýva to aj z dôvodovej správy, nad celospoločenskými. Navrhovatelia cez SPAM nám tu dokonca predložili akési memorandum. Už mi chýba len uznesenie o tom, ako majú poslanci Národnej rady hlasovať. Ja budem, samozrejme, hlasovať proti tomuto návrhu, a to v súlade so všetkými členmi prítomnými na rokovaní výboru pre financie, rozpočet a menu k tomuto návrhu zákona. Ďakujem.
Herák, Ján, poslanec NR SR (2020-07-23):
Ďakujem pekne. Pán poslanec Richter, ja sa chcem vyjadriť len k dvom kľúčovým veciam. A teraz to, prosím vás, nevnímajte, že si idem za každú cenu zastávať Rómov, ale v prvej časti ste sa zmienili, že ako keby vláda zlyhala a viac sa venovala samotným Rómom ako klientom, resp. starším ľuďom v DSS. Ja neviem, pýtam sa samého seba a pýtam sa aj vás, Rómovia nie sú ľudia? Však vy sami dobre viete a mnohí dobre viete, že Rómovia tiež sú ľudia, sú to slušní ľudia aj ako..., máme takých aj onakých, ako aj medzi bielymi, teda majoritou. Ale čo chcem povedať je to, že Rómovia pracujú mnohí v zahraničí. Čiže ja si myslím, že vláda veľmi promptne dobre zareagovala, aby eliminovala riziko. A, vďakabohu, že tak promptne zareagovala, zareagovala, pretože keby tak nezareagovala, tak si myslím, že to riziko šírenia nákazy v rómskych osadách by bolo ďaleko horšie. A ja chcem aj poďakovať z tohto miesta pánovi europoslancovi Petrovi Pollákovi, že na tom veľmi dobre začal promptne reagovať. Opakujem ešte raz, lebo si myslím, že to samotné šírenie v rómskych osadách by bolo ďaleko horšie. Čiže museli sme tak promptne zareagovať a odstrániť to riziko šírenia nákazy. A ešte sa chcem vyjadriť k druhej téme alebo k druhej časti. Ja mám pocit, a to nielen teraz z vás, ale z viacerých poslancov SMER-u, vy ste zvolali túto mimoriadnu schôdzu, ale ja mám pocit, že vy sa tu už vyjadrujete k nie tým navrhnutým veciam, ktoré po obsahovej stránke máte teda v tom samotnom návrhu, ale už sa venujete úplne že všetkému. V tom vyčítate naozaj nám za tie štyri mesiace, čo sme my nezvládli, akí sme my amatéri a ja neviem čo. Však venujeme sa, prosím pekne, meritu veci, však... A už len dopoviem. Však toto už je podľa mňa o vašom nejakom mediálnom PR, o vašom mediálnom... (Prerušenie vystúpenia časomerom.)
Blaha, Ľuboš, podpredseda NR SR (2024-01-11):
Pani poslankyňa Tina Gažovičová.
J. Burian, poslanec: (2007-03-22):
Národná rada Slovenskej republiky uznesením č. 220 z 30. januára 2007 pridelila vládny návrh zákona, ktorým sa mení a dopĺňa zákon SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých zákonov, tlač 168, týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 511/1992 Zb. o správe daní a poplatkov a o zmenách v sústave územných finančných orgánov, tlač 168, stanoviská  poslancov Národnej rady podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. K predmetnému návrhu zákona zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi: Výbor Národnej rady Slovenskej republiky pre financie, rozpočet a menu uznesením č. 112 zo dňa 14. marca 2007, Ústavnoprávny výbor Národnej rady Slovenskej republiky uznesením č. 105 zo dňa 14. marca 2007 a Výbor Národnej rady Slovenskej republiky pre verejnú správu a regionálny rozvoj uznesením č. 46  zo dňa 15. marca 2007. Gestorský výbor odporúčal o návrhoch výborov Národnej rady Slovenskej republiky, ktoré sú uvedené v spoločnej správe, hlasovať spoločne vzhľadom na to, že všetky body spoločnej správy boli s odporúčaním gestorského výboru schváliť. Gestorský výbor Národnej rady na základe stanovísk výborov k vládnemu návrhu zákona, ktorým sa mení a dopĺňa zákon 511/1992 o správe daní a poplatkov a zmenách v sústave územných finančných orgánov v znení neskorších predpisov, odporúča Národnej rade Slovenskej republiky schváliť s pozmeňujúcimi a doplňujúcimi návrhmi. A výbor určil poslanca Jozefa Buriana za spoločného spravodajcu. Súčasne poveril predniesť spoločnú správu a navrhnúť Národnej rade Slovenskej republiky hlasovať o pozmeňujúcich návrhoch. Ďakujem za uvedenie tohto návrhu a, pani predsedajúca, otvorte rozpravu. Ďakujem pekne.
J. Laššáková, poslankyňa: (2007-11-27):
Páni poslanci z opozície, snažíte sa nás vyzývať k diskusii. Vy ste tak presvedčení o svojej pravde, že jednoducho s vami žiadna diskusia nie je možná. A ja si myslím, že bolo správne rozhodnutie, ktoré prijali poslanci koalície, že sa naozaj na tejto fraške nezúčastňovali, aby sme neznižovali dôveryhodnosť Národnej rady. Pán predseda Národnej rady vedie Národnú radu tak, že naozaj jej dôveryhodnosť stúpla. Je mojím predsedom, má moju podporu a ja som presvedčená, že bude Národnú radu viesť aj naďalej. Ďakujem pekne.
R. Fico, poslanec: (2003-02-25):
Ďakujem pekne.
Danko, Andrej, predseda NR SR (2019-09-19):
Prosím, prezentujme sa a hlasujeme. (Hlasovanie. Prítomných 122 poslancov, za 85.) Ospravedlňujem sa, už som z toho zase domotaný, proti 8, zdržalo sa 28, nehlasoval 1. Konštatujem, že Národná rada sa uzniesla, že tento návrh zákona prerokujeme v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pellegrini, Peter, podpredseda NR SR (2020-05-13):
Pán poslanec Pročko.
Laššáková, Jana, podpredsedníčka NR SR (2016-02-11):
Pán poslanec, už vystúpte.
Fico, Robert, podpredseda NR SR (2011-04-05):
Pán predseda, neposkytli ste presnú informáciu poslancom Národnej rady. Celý problém spočíva v tom, že pán poslanec predložil (Ruch v sále.) – Vydržte, vydržte! – pán poslanec predložil návrh v neprítomnosti predkladateľa, hoci bola rozprava. V tomto je porušenie rokovacieho poriadku. Ešte raz, nebol tu predkladateľ, preto nemohol predkladať pán poslanec Jurčík pozmeňujúci návrh. To je dôvod, pre ktorý žiadam o opätovné predloženie tohto návrhu za prítomnosti predkladateľa, pána ministra hospodárstva.
Lackovič, Marek, poslanec NR SR (2023-12-08):
Ďakujem veľmi pekne. Pani poslankyňa, ďakujem za váš príspevok, vy ste sa tak okrajovo dotkla aj fungovania odborov starostlivosti o životné prostredie, ktoré spadajú pod okresné úrady, ktoré spadajú pod ministerstvá vnútra. A tu je podľa mňa veľmi dôležité si uvedomiť, že takto je to zjavne nesprávne, pretože tieto odbory starostlivosti o životné prostredie pod okresnými úradmi by mali predsa patriť alebo spadať pod vecne príslušné ministerstvo, to znamená pod ministerstvo životného prostredia. A nerozumiem, že prečo je tomu stále tak a nemáme tento, taký vážny rest z minulosti stále vyriešený a doriešený, pretože aj v uplynulých dňoch sme napokon videli, že aj samotné okresné úrady po, znovu, ako sa koaličný valec rozbehol a vymenil prakticky 33, ak sa nemýlim, prednostov všetkých okresných úradov, znovu nejde o odborné nominácie, ale len a len o politické, stranícke trafiky. No a takto by to jednoznačne byť nemalo, pretože ak chceme tú krajinu rozvíjať nejakým smerom, odborným, príčetným, normálnym, nebodaj aj slušným, tak by sme sa mali uberať tým smerom, ktorý sa k tomuto aspoň ako-tak približuje. Nepoznáme ešte nových pánov prednostov v nových okresných alebo v tých okresných úradoch, kde to ešte zvalcovať koaličný valec nestihol. Budeme s napätím teda očakávať, že akým smerom sa to uberá, ale bojím sa a obávam sa a mrzí ma a som frustrovaný z toho, že znovu sme nevideli ani jedno jediné výberové konanie na prednostu okresného úradu v Slovenskej republike. Ďakujem pekne.
Viskupič, Jozef, poslanec NR SR (2016-12-01):
Ďakujem. Neviem, nakoľko mi bude vedieť odpovedať minister vnútra, možno áno. De facto konštatácia stavu je taká, že Letisku Piešťany štát vie pomáhať veľmi málo, resp. sú kladené prekážky. A čo sa týka eurozdrojov, nemôže takmer vôbec. Čo sa týka tej situácie, ak to dobre chápem, tak spolu s nami aj na základe poslaneckého prieskumu má rezort dopravy za to, že vedenie, väčšinové vedenie, čo sa týka situácie s letiskom Piešťany, zlyhalo, čiže väčšinový akcionár Trnavský samosprávny kraj de facto svojím vlastným konaním ohrozil fungovanie Letiska Piešťany, a. s., a keďže ani tú najzákladnejšiu povinnú jazdu si nesplnil, nezabezpečil finančné prostriedky. Čo ma zaujímalo, je, že či existuje reálny plán na tzv. prvých 12 mesiacov a asi to budem musieť dať do interpelácie, čiže čo sa bude diať do konca budúceho roka, pretože finančné zdroje a hotovostné peniaze de facto na tento rok končia, už na decembrové výplaty nebude, a teda či tá situácia do mája sa bude vedieť udržateľne preklopiť aj na celý rok a potom teda čo s nasledujúcimi rokmi. Len to sa v tej odpovedi, bohužiaľ, nateraz nenachádza. Ďakujem.
P. Hrušovský, predseda NR SR: (2005-05-24):
Bod 12 sme schválili. Budeme hlasovať o trinástom pozmeňujúcom návrhu. Hlasujeme, páni poslanci. (Hlasovanie.) 138 prítomných, 88 za, 3 proti, 47 sa zdržalo. Schválili sme pozmeňujúci návrh pod bodom 13 poslanca Miklušičáka. Teraz budeme hlasovať o časti dva pozmeňujúcich návrhov.
Sulanová, Magdaléna, poslankyňa NR SR (2022-12-02):
Ďakujem pekne. Ja si myslím, že je absolútne nesporné, že tento zákon bude veľkou pomocou pre dôchodcov. Kto pozná situáciu starobných dôchodcov, pričom sa predpokladá, že inflácia bude rásť budúci rok asi do výšky 25 %, tak si je vedomý, že dôchodcovia sa všetci dostanú do finančnej núdze. Takže toto je veľmi významná pomoc, nielen teda prínosom je, že sa pridáva na príjmoch dôchodcov, ale že sa aj jednoducho znižujú výdaje týchto dôchodcov, takže ja si myslím, že to každý ocení a dávam do pozornosti dôchodcom, nech si dobre všimnú, ako im chcú poslanci pomôcť a ako budú poslanci za tento veľmi dobrý zákon hlasovať. Ďakujem.
Bugár, Béla, podpredseda NR SR (2018-10-23):
Ďakujem pekne. Vyhlasujem prestávku do 14.00 hod. a podľa dohodnutého programu budeme pokračovať v rokovaní. (Prerušenie rokovania o 12.51 hodine.) (Pokračovanie rokovania o 14.00 hodine.)
Vaľová, Jana, poslankyňa NR SR (2017-04-06):
Ďakujem veľmi pekne. Poprosím vás, môžte ma prestať vyrušovať, pán poslanec Osuský? Ďakujem vám veľmi pekne. Ja zase, pán Kéry, ako vy hovoríte, neverím určitým blogom a začnem asi týmto: Ak niekto chce naozaj pravdu, tak sa opýta obidvoch strán. Ja mám skúsenosť, že ak sa u mňa nejaký občan sťažuje, tak mi napíše premiér, ak sa mu sťažuje, aby aj mesto dalo vyjadrenie. Napíše mi to aj prezident. Ale pani Blahová nepíše nikomu. Ona sa tu postaví a číta príbehy, ktoré jej niekto napísal. Ktoré jej jednostranne niekto napísal. Keby prečítala, že a takéto vyjadrenie som dostala z úradu práce a takéto vyjadrenie som dostala z kurately, tak by som tomu verila. To, čo vy máte, pani Blahová, – neokrikujte ma! –, ma nezaujíma, tak ako ste mali na výbore s pani Nicholsonovou 14 prípadov, keď sme sa pýtali pani Nicholsonovej ohľadom detí, ja sa k tomu ešte dostanem, že 14 prípadov máme v mobile a má ich pani Blahová. To sú tie vaše, vaša skutočná práca, ktorú rozprávate. Áno, ak budete mať všetky vyjadrenia. A tak ako možno si robíte z toho, čo pán Kéry povedal, všetci srandu. Ale komu má veriť minister? Má veriť súdom v Piešťanoch, v Galante, v Banskej Bystrici, Považskej Bystrici, Prievidzi, Pezinku, Trenčíne, v Bratislave, v Trnave a v Nitre? Všetci sudcovia sa mýlili? Všetci sa mýlili a Blahová mala pravdu. Pán Kéry, ja by som tiež verila sudcom. A ešte jednu takú vec, už ani nestihnem. Pán Kaník sa tu kedysi so mnou stavil, že ich zákonník urobí nezamestnanosť pod 10 percent. Že príde domov variť mne, ma pozve na večeru. Nikdy sa to nestalo. Potom povedal, že mal na to dva roky. Všetci ste kričali, že náš zákonník vyženie ľudí z práce. Ja som aj takéto stávky tu zažila. Dámy, vy ste tu ešte nesedeli. A dodneska sa to nestalo. Vy ste tu sedeli, pani Blahová, keď už hovoríte, ale nemala by som vo faktickej, keď ste povedali, že ste si zobrali dieťa z detského domova a že ste ho na pumpe prezliekala. Je to klamstvo. Vždycky deti v detskom domove vám dajú prezliecť tam, lebo si ich beriete v svojich šatách. Ja som sa to pýtala. A že bolo škaredé, špinavé a neviem, aké ste... (Ukončenie vystúpenia časomerom. Reakcia z pléna.)
P. Miššík, poslanec: (2009-09-09):
Pani profesorka ďalej hovorila aj o tom, že sme v roku 2001, myslím ústavný zákon č. 90, prijali to, že existuje orgán, ktorý je orgánom nezávislosti súdnictva, a to je Súdna rada. Musím povedať, že minulé vlády a aj 90 poslancov v roku 2001 malo tú odvahu urobiť všetko pre to, aby justícia bola nezávislá. Ako sa toho chopili sami sudcovia, vidíme dnes a ja vítam tento návrh práve kvôli tomu, že o tomto môžeme dnes a tu hovoriť, lebo toto je to správne miesto pre takéto otázky. Ďakujem pekne.
Pellegrini, Peter, predseda NR SR (2015-11-20):
Pani poslankyňa Kučerová.
Laššáková, Jana, podpredsedníčka NR SR (2015-04-17):
Páni poslanci!
Kollár, Boris, predseda NR SR (2023-05-24):
Pán poslanec Vetrák, nech sa páči, máte slovo.
Hrušovský, Pavol, predseda NR SR (2012-02-03):
Panie poslankyne, páni poslanci. Otváram rozpravu v treťom čítaní o návrhu skupiny poslancov. Do rozpravy sa nehlási nik z prítomných poslancov, preto ju vyhlasujem za skončenú. Pristúpime k hlasovaniu o zákone ako celku s odporúčaním výboru.
Galko, Ľubomír, poslanec NR SR (2024-02-21):
Ďakujem pekne. Na úvod svojej faktickej poznámky chcem vyzvať prezidentského kandidáta Petra Pellegriniho, aby prestal robiť handru z Ústavného súdu a poslal okamžite novelu Trestného zákona na zverejnenie v Zbierke zákonov. Kolega Vašečka hovoril o bezpečnostných previerkach politikov a hovoril o tom aj v súvislosti so mnou. Ja chcem pre upresnenie povedať, že som toto preverenie absolvoval dvakrát. Prvýkrát v roku 2010 ako minister obrany dobrovoľne, lebo prezident, člen vlády a poslanec zákonodarného zboru nepotrebuje bezpečnostnú previerku. Môže sa oboznamovať s utajovanými skutočnosťami a hľadí sa naňho, ako keby tú previerku mal. Pokiaľ sa nemýlim, tak súčasný minister obrany Kaliňák ju nemá a ani o ňu nepožiadal, aspoň som to nikde nezachytil. Ja som ju chcel, a preto som bezpečnostnú previerku na prísne tajné absolvoval, aj som ju získal. Na druhýkrát som toto bezpečnostné preverenie, bezpečnostnú previerku absolvoval a získal v septembri 2020, keď to bola nutnosť, keď som chcel ako generálny riaditeľ a predseda predstavenstva viesť Letecké opravovne Trenčín, čo je strategický zbrojársky podnik, kde je jediným akcionárom štát cez ministerstvo obrany. Ja si naozaj myslím, že poslanci by mali mať všetci bezpečnostnú previerku, má to byť elita a to isté ministri a ľudia, ktorí pôsobia na vrcholných exekutívnych funkciách. Aj keď si predstaviť Petra Pellegriniho, ako na nejakom bezpečnostnom pohovore alebo pri vyšetrení polygrafom vysvetľuje, že peniaze na svoje luxusné autá, lietadlá alebo byt v Zuckermandli dostal od sestry alebo za predaj haly asistentovi, tak to by bolo celkom hardcore. To by podľa mňa by ten polygraf musel vybuchnúť. Tak aspoň tento zákon o preukazovaní pôvodu majetku by sme mohli ako úvodný krok schváliť.
Mikuš, Jozef, poslanec NR SR (2010-12-02):
Teraz budeme hlasovať o pozmeňujúcom návrhu, ktorý predniesol pán poslanec Pavlis.
Hort, Milan, podpredseda NR SR (2010-10-22):
Ďakujem. S faktickými poznámkami pani poslankyňa Renáta Zmajkovičová a Dušan Jarjabek. Dušan je dnes rekordér. Uzatváram možnosť prihlásiť sa s faktickou poznámkou. Nech sa páči, pani Renáta Zmajkovičová.
P. Hrušovský, podpredseda NR SR: (2002-04-11):
(Hlasovanie.) Prítomných je 114 poslancov, za 101, proti 1, zdržalo sa 11, nehlasoval 1. Konštatujem, že návrh sme schválili.
P. Paška, predseda NR SR: (2007-09-20):
Pani poslankyňa Belásová.
Hrušovský, Pavol, poslanec NR SR (2013-06-17):
Ďakujem za upozornenie. (Povedané s úsmevom.) Riešenie, pán poslanec Viskupič, možno by jedno bolo. Po vzore nemeckých tajných služieb zveriť tajné služby do rúk opozície a posilniť kontrolnú právomoc parlamentu nad nimi. To je jedna z ciest, ktorá by možno odstránila isté konflikty, ktoré sprevádzajú tie tajné služby, odkedy vznikli, až do dnešného dňa. Poďme sa zamyslieť nad legislatívou, ale nie tak, že ju budeme prispôsobovať len aktuálnym politickým pomerom, ktoré na Slovensku sú. Možno by sme sa dopracovali, lebo to sa od nás chce, nie vyšetrovať. Viete, aj na súde vás neodsúdia za to, že ste kradli, ale za to, že vás chytili. A my tu podozrievame všetkých, že kradli, ale my zatiaľ nedokážeme nikoho chytiť, v tom je ten najväčší problém. A zrejme tento parlament ani takéto nástroje v rukách nemá. To riešenie je v ľuďoch, to riešenie je možno menej v legislatíve, ako v tých, ktorí reálne túto kompetenciu za výkon tajných služieb v krajine dostali.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 141, za 78, proti 19, zdržalo sa 44 poslancov. Konštatujem, že sme v treťom čítaní . Pýtam sa, či sa hlási niekto do rozpravy v rámci tohto čítania. Nie. Vyhlasujem rozpravu za skončenú.
T. Cabaj, podpredseda NR SR: (2010-02-04):
Panie poslankyne, poslanci, vyhlasujem obedňajšiu prestávku. Prajem všetkým dobrú chuť. Stretneme sa o 14.00 hodine. (Prerušenie rokovania o 11.54 hodine.) (Pokračovanie rokovania o 14.00 hodine.) Tretí deň rokovania 48. schôdze Národnej rady Slovenskej republiky 4. februára 2010 o 14.00 hodine
P. Paška, predseda NR SR: (2010-02-09):
(Hlasovanie.) 139 prítomných, 113 za, 1 proti, 25 sa zdržalo. Návrh sme postúpili do druhého čítania.
Blaha, Ľuboš, podpredseda NR SR (2024-05-15):
Pán poslanec Ondrej Prostredník.
Grendel, Gábor, podpredseda NR SR (2023-06-21):
Pán poslanec Šeliga nie je v sále. S ďalšou faktickou poznámkou vystúpi pán poslanec Milan Potocký.
Paška, Pavol, predseda NR SR (2014-07-08):
Pán poslanec, pán poslanec, v tom je rozdiel, pán poslanec, v tom je rozdiel, že strana SaS legitímne získala mandát v eurovoľbách a potrebujem nahradiť a potrebujem nahradiť poslankyňu, ktorá... (Prerušenie vystúpenia poslancom A. Hlinom.) Päťminútová prestávka.
Kuffa, Štefan, poslanec NR SR (2015-04-17):
Vyplatenie iba 15 % dodávateľom stavby považujem za čosi, čo je nespravodlivé, vrcholne nespravodlivé, aj keď sa na tom uzniesla rada veriteľov, tak ako si to, pán kolega, tuná spomenul. Ja som bol ten poslanec, ktorý to povedal: spravodlivé je dať každému to, čo mu patrí, a spravodlivé je dať 100 %, 100 % je spravodlivé dať. A stojím si za tým, to, čo som povedal. Ani 15 %, ani 40 %, ale 100 percent. Vtedy si splatil svoju dlžobu. Vtedy si ju splatil. Stodvadsať percent môžeš splatiť dlžoby, ale minimálne, keď splatíš 100 %, vtedy si spravodlivý. A čo sa týka tej rétoriky, ktorú si v úvode spomínal. Ja ju odmietam, túto rétoriku, a dlhodobo ju odmietam. Aj to vzájomné osočovanie (potlesk) a dehonestovanie, ktoré tuná je. Moji kolegovia, ja som vás nikdy a dúfam, že vás ani nikdy neoznačím za zločincov a špinavcov. A že by som svojich kolegov posielal do basy alebo vešal na kandelábro. Ja si myslím, že toto je naozaj, čo hraničí s etikou, s kultúrou. A môžeme byť opoziční poslanci vzájomne k sebe veľmi ostrí, ale táto rétorika tuná nepatrí. Ja smrť žiadnemu z vás kolegov, či ste na ľavej alebo na pravej strane, naozaj neželám, nikomu neželám. A už takúto potupnú, komu by som to prial. Ani tomu najväčšiemu nepriateľovi, ani tomu najväčšiemu nepriateľovi by som to neprial. Ja si myslím, že dá sa rozbehnutý vlak zastaviť, a ja si za tým stojím. A tak som povedal: stiahnime aj jeden návrh odvolania, t. j. podpredsedu Národnej rady pána Figeľa, ale takisto aj pána ministra zdravotníctva Čisláka, a môžeme dokázať tuná aj politickú kultúru. A vráťme túto kultúru, ktorá pa.. (Vystúpenie prerušené časomerom. Potlesk.)
P. Hrušovský, predseda NR SR: (2004-10-28):
Páni poslanci, 5-minútovú prestávku vyhlasujem. Poprosím členov vlády, aby neodchádzali z rokovania Národnej rady. (Prestávka.) (Po prestávke.)
P. Paška, predseda NR SR: (2009-12-04):
(Hlasovanie.) 135 prítomných, 86 za, 49 sa zdržalo. Sme v treťom čítaní . Otváram rozpravu. Nie je záujem o vystúpenie v rozprave. Vyhlasujem ju za skončenú.
V. Veteška, podpredseda NR SR: (2004-09-08):
budeme pokračovať prvým čítaním o vládnom návrhu zákona o doplnkovom dôchodkovom sporení a o zmene a doplnení niektorých zákonov . Vládny návrh  zákona ste dostali ako tlač č. 818. Návrh na jeho pridelenie na prerokovanie výborom máte v rozhodnutí č. 846. Prosím ministra práce, sociálnych vecí a rodiny  Slovenskej republiky pána Ľudovíta Kaníka, aby návrh zákona  predložil a uviedol.
Žiga, Peter, podpredseda NR SR (2024-09-13):
Pani poslankyňa Hanuliaková.
Blanár, Juraj, podpredseda NR SR (2021-07-01):
Tak nech sa páči, pán podpredseda.
Lukáč, Jozef, poslanec NR SR (2023-05-10):
Ďakujem za slovo, pán predsedajúci. Vážené kolegyne, kolegovia, cieľom predkladaného návrhu zákona je dodatočne upresniť ustanovenie zákona o určení ročnej sadzby dane zo stavieb, presnejšie upresniť povinnosť správcu dane upraviť rozdiel medzi sadzbami tejto dane na 10-násobok medzi najvyššou a najnižšou ročnou sadzbou dane. Uvedené riešenie ochráni najmä menej ekonomicky alebo sociálne slabších občanov, u ktorých by uplatnenie tejto povinnosti v zmysle doterajšieho znenia spôsobilo značný nárast tejto daňovej povinnosti, čo nie je vhodné ani vzhľadom na situáciu, aká je na Slovensku. Zároveň navrhujem posunúť splnenie tejto povinnosti zavedenia, upraviť rozdiel medzi ročnými sadzbami tejto dane na 10-násobok medzi najvyššou a najnižšou ročnou sadzbou dane zo zdaňovacieho obdobia 2024 na zdaňovacie obdobie 2027. Ďakujem.
Soboňa, Juraj, poslanec NR SR (2020-02-25):
Ďakujem pekne, pán predseda. A teraz pristúpime k samotnému hlasovaniu. Budeme hlasovať dvakrát. Pán predseda, teraz dajte hlasovať o návrhu uznesenia, ktorý predložila vláda Slovenskej republiky, teda o tom, že Národná rada podľa čl. 86 písm. d) Ústavy Slovenskej republiky vyslovila súhlas s Dohovorom Rady Európy o predchádzaní násiliu na ženách a domácemu násiliu a o boji proti nemu a rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonom.
Pčolinský, Peter, podpredseda NR SR (2022-12-07):
Páni poslanci, páni poslanci, nemáte si čo, včera, včera, keď si spomeniete na vaše vyjadrenia, zlodej, podvodník, korupčník, neviem čo na adresu generálneho prokurátora, tak áno, áno, prerušoval som. (Reakcie z pléna.) Áno, prerušoval som, aj som im bral slovo, áno. Prerušoval som, aj už bolo toľko od vykázania z rokovacej sály. Je mi jedno, koaliční, opoziční, držte si nejakú úroveň. Sú to živé vysielania, vyzeráme jak banda bláznov. S ďalšou faktickou poznámkou pani poslankyňa Kolíková.
Zajačik, Vladimír, poslanec NR SR (2020-11-26):
Pán predsedajúci, prosím, dajte hlasovať, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 22. januára 2021 a v gestorskom výbore do 25. januára 2021.
Kollár, Boris, predseda NR SR (2023-06-15):
Prosím, prezentujme, prezentujme sa a hlasujeme. (Reakcie z pléna. Predsedajúci krátko telefonoval internou linkou.)
Hrnčiar, Andrej, podpredseda NR SR (2019-03-27):
Takže prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa menia a dopĺňajú niektoré zákony . Návrh zákona je uverejnený ako tlač 1357, návrh na jeho pridelenie na prerokovanie výborom je v rozhodnutí č. 1431. Dávam slovo poslancovi Gáborovi Grendelovi, aby za skupinu poslancov návrh zákona uviedol.
Beblavý, Miroslav, poslanec NR SR (2014-09-17):
Vážená pani predsedajúca, vážené kolegyne, vážení kolegovia, chcem tiež predložiť pozmeňujúci návrh, ten môj bude pomerne rozsiahly, takže ho prečítam nakoniec a dovoľte mi ale predtým dať určitý všeobecný úvod, ktorý aj zároveň zdôvodní ten pozmeňujúci návrh, čo nám ušetrí čas potom. Dnes je to, alebo v súčasnosti je to viac ako už desať rokov, odkedy sme vstúpili do Európskej únie, takže vieme, vieme už zhodnotiť, čo za tých desať rokov sa aj s eurofondmi deje. A ako myslím, asi všetci v tejto miestnosti vieme, Starý zákon začína tým, že na začiatku bolo slovo, ale v prípade eurofondov na začiatku bol strach. (Reakcia z pléna: „To nie je pravda.“ ) Bol strach a ten strach bol jednoduchý, ospravedlňujem sa pán, ospravedlňujem sa, pán Kuffa, máte pravdu, mal som to povedať inak. Ale, ak môžem pokračovať, už som sa zľakol, že ma idete opraviť k eurofondom. To by ma mrzelo, to by ma mrzelo ešte viac. (Reakcia z pléna.) Máte pravdu, som vám to hneď aj uznal. (Reakcia z pléna a prerušenie vystúpenia predsedajúcim.)
Vašečka, Richard, poslanec NR SR (2013-09-25):
... úcta voči dáme. Žiadam, aby sa ospravedlnil!
Kéry, Marián, poslanec NR SR (2012-05-03):
Ďakujem za slovo. Pán poslanec Miškov, počúval som vás veľmi pozorne a musím povedať, že naozaj ste začal veľmi dobre, s nadhľadom, ba priam štátnicky, ale po vyslovení niekoľkých viet ste opäť sa zaradil do takých starých koľají s používaním fráz. Nie je slušné dopredu vynášať súdy a chcel by som vás poprosiť, aby ste bol korektný, a nechajte, prosím vás, aby vysvedčenie tejto vláde a strane SMER – sociálna demokracia vystavili voliči o štyri roky. Ďakujem.
Kadúc, Miroslav, poslanec NR SR (2014-11-09):
Ďakujem pekne. Pani predsedajúca, ja by som chcel navrhnúť, aby ste dali hlasovať o tom, že sa preruší schôdza, keďže sú tri hodiny ráno, aspoň na nejakých tých hygienických šesť hodín, teda do deviatej hodiny ráno, keď už nie kvôli opozícii, čo by som vedel pochopiť, tak minimálne kvôli zamestnancom Kancelárie Národnej rady, ktorí sú tu stále, ako aj verejnosti, ktorá má záujem sledovať prenos tejto schôdze, čím sa vám zároveň vytvorí priestor na opravu online vysielania na nrsr.sk.
Valocký, Jozef, poslanec NR SR (2019-06-20):
Ja by som chcel pani poslankyni povedať, ja rozumiem, pani poslankyňa, tvoju povinnú jazdu. Ale rozumiem aj tomu, že si urobila strednú zdravotnícku školu, potom si si urobila vysokú zdravotnícku školu. A povedzme si úprimne, prečo nemáme dostatok zdravotných sestier na Slovensku? Ja budem otvorenejší ako pán poslanec Zelník, ktorý predložil tento návrh zákona, a ďakujem mu za to, že to predložil. Zdravotnícka škola voľakedy za socializmu, a nebojím sa to povedať, ktorú si aj ty, pani poslankyňa, skončila, aj ja, bola vynikajúca. Súhlasíš asi so mnou, že? Bola vynikajúca. Potom sme donútili zdravotné sestry chodiť na súkromné zdravotné školy a plnili sme gágory podnikateľom, kde museli tieto sestričky platiť. A platiť napríklad aj za ukončený certifikát dvojročný, povedzme 100 eur. Do akých gágorov tieto peniaze plynuli? Do akých gágorov tieto peniaze plynuli? – sa pýtam. Do gágorov súkromníkov, aj keď nie všetky, ale do gágorov súkromníkov, ktorí si tieto školy po revolúcii za-bez-pe-čili. Je tak, pani poslankyňa, alebo nie je? Ty si aj, tiež robila v Prešove, hore-dole, a tak ďalej a tak ďalej. Áno? Čiže a teraz si povedzme úplne otvorene, stredné zdravotnícke školy za socializmu vychovávali normálne, mám ešte asi minútu, vychovávali normálne zdravotné školy. A ďakujem Štefanovi Zelníkovi, že tento zákon navrhol, a dokonca budeme aj s mojimi kolegami všetci zaňho hlasovať, aby sestričky, ktoré si robia certifikát, to znamená, som zdravotná sestra, robím na ARO, robím si certifikát, prečo mám ísť z Trstenej do Martina, pýtam sa, keď mám napr. v Dolnom Kubíne zdravotnú školu, ale nepôjdu peniaze do gágorov súkromníkov. Ďakujem, pán predseda, že si tento zákon predložil.
Bugár, Béla, podpredseda NR SR (2019-06-20):
Pán poslanec Martinák, chcete doplňujúcu otázku? Nie, ďakujem pekne. Druhú otázku položil pán poslanec Janckulík. „Vážený pán premiér, prešiel už pomerne dlhý čas od 23. mája, kedy vám, ministrovi dopravy primátori a starostovia 39 oravských obcí doručili spolu vyše 25-tisíc pohľadníc od občanov, čím vyslovili nespokojnosť s neplnením programového vyhlásenia vlády v oblasti dopravy a posúvaním termínov prípravy a výstavby oravských úsekov rýchlostnej cesty R3. Pani primátorku Magdalénu Zmarzlákovú a 583 občanov mesta Trstená zaujíma vaša odpoveď, čo hodláte urobiť s neplnením programového vyhlásenia vašej vlády ohľadom rýchlostnej cesty R3?“
Mikloško, Jozef, poslanec NR SR (2015-11-24):
Vážený pán predseda, nakoľko v spoločnej správe výborov nie sú žiadne pripomienky, môžeme pristúpiť k hlasovaniu o návrhoch z rozpravy. V rozprave predložil 5-bodový pozmeňujúci a doplňujúci návrh poslanec Gábor Gál. Pán predseda, dajte, prosím, hlasovať o tomto návrhu.
Šimečka, Michal, podpredseda NR SR (2023-11-15):
Ďakujem veľmi pekne. A budeme teda pokračovať v rozprave a vystúpi pán poslanec Čaučík. Iba teda chcem avizovať, že o piatej vyhlásim prestávku na rokovanie poslaneckého grémia. Potom budete pokračovať po. Bohužiaľ, takto to funguje. Ďakujem.
Kadúc, Miroslav, poslanec NR SR (2012-11-06):
Ďakujem za slovo. Ja to len zrekapitulujem, čo ste povedali, a teda čo povedali aj moji predrečníci. V prvom rade ste povedali, že sa narúša princíp trojdelenia moci. Paradoxne ste uviedli argumenty práve naopak, že sa nenarúša. Viete, treba si uvedomiť, že pri trojdelení moci je istý systém bŕzd a protiváh – Checks and Balances. Jednou z týchto bŕzd a protiváh je práve zodpovednosť výkonnej moci a moci zákonodarnej. A aby ste mohli niekomu zodpovedať, tento človek musí byť skontrolovateľný. Tiež ste povedali, že Národná rada zriaďuje výbory ako svoje kontrolné a iniciatívne orgány. Zdalo sa mi, neviem, či úmyselne, že ste zabudli zdôrazniť, že zriaďuje výbory z poslancov, teda poslanci ako členovia orgánu Národnej rady majú nielen právo, ale aj povinnosť mať takúto kontrolnú, kontrolnú funkciu. Žiaľ, vzhľadom na to, že v súčasnosti je možný poslanecký prieskum len vtedy, keď si to odhlasuje výbor, kde máte vy väčšinu, nie je možné túto povinnosť vykonávať, alebo právo, povinnosť. Toto právo, ktoré má každý, alebo mal by mať každý poslanec, je nevykonateľné, je iluzórne. My sa práve pokúšame zaviesť taký systém, aby každý poslanec alebo skupina poslancov mala právo kontrolovať. Toto právo im naozaj patrí, dá sa povedať, že majú aj povinnosť voči výkonnej moci.
Kolíková, Mária, poslankyňa NR SR (2024-01-11):
Ďakujem veľmi pekne za váš príspevok. Ja by som nadviazala na tie hanebné, skryté veci, ktoré sú súčasťou tohto mafiánskeho balíčka, a som veľmi rada, že je tu aj pán minister obrany, pretože som si vypočula tlačovú konferenciu, kde on sám spomínal, že premlčacie lehoty sa tu menia z 10 rokov na teraz z takýchto ukrutných, drakonických lehôt na pár rokov. No ono je to takto, že to čo sa tu deje je, a preto to voliči SMER-u, HLAS-u a SNS nemôžu a nechcú vedieť a nemôžme im to dopriať, pretože tie premlčacie lehoty, prosím pekne, pre všetky najzávažnejšie trestné činy, či je kriminality ekonomická, alebo korupcia, keďže budú maximálne do lehoty 10 rokov, maximálne, tak aj premlčacia lehoty tu bude maximálne tri roky. Takže ak si táto vláda nakradne, nová vláda už to neodstíha. Ak táto vláda zastaví všetky kauzy, nová vláda ich už neotvorí a toto je neslýchané. A to je len skrátenie z 5 rokov na 3, to vôbec neboli nejaké brutálne lehoty na premlčanie. To bola proste normálna lehota 5 rokov, ktorá, samozrejme, umožnila aj takého preklenutie funkčných období, ale toto vláda nechce umožniť. Takže ona skráti, absurdným spôsobom skráti najzávažnejšiu ekonomickú kriminalitu na 10 rokov a potom povie, že prosím pekne, do 10 rokov to bude premlčacia lehota len tri roky, hej. A tu v priamom prenose minister obrany proste klame, že z desiatok rokov premlčacie lehoty to tu teda dáme normálne, to vôbec nie je pravda. Proste to sú také výmysly, čo je schopná táto vláda, aby si tu chránila zadky, otrasné. A na to treba upozorňovať. Som rada... (Prerušenie vystúpenia časomerom.)
Jurinová, Erika, podpredsedníčka NR SR (2014-01-31):
Ospravedlňujem sa, pán kolega, chcem sa spýtať...
Holý, Štefan, podpredseda vlády SR (2020-12-09):
Vážený pán predsedajúci, vážené panie poslankyne, vážení páni poslanci, v nadväznosti na predložený vládny návrh ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov predkladá vláda Slovenskej republiky vládny návrh zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z. z. Cieľom uvedeného vládneho návrhu zákona je doplniť jednoznačnú možnosť prieskumu rozhodnutia o predĺžení núdzového stavu Ústavným súdom Slovenskej republiky. Nevyriešenie tejto otázky navrhovanou novelizáciou by mohlo viesť k interpretačným pochybnostiam, či rozhodnutie o predĺžení núdzového stavu je, alebo nie je preskúmateľné Ústavným súdom Slovenskej republiky v súlade s čl. 129 ods. 6 Ústavy Slovenskej republiky. Hoci je možné túto právomoc Ústavného súdu Slovenskej republiky teoreticky vyvodiť z ustanovenia zákona o Ústavnom súde, ktoré umožňuje prieskum rozhodnutí nadväzujúcich na rozhodnutie o vyhlásení núdzového stavu, je dôležité sa pochybnostiam v tak dôležitej veci vyhnúť a sledovať systematiku zákona a textáciu mechaník prieskumu, ktoré používa. Cieľom vlády je zabezpečiť dostatočný systém prieskumu tak zásadného rozhodnutia, akým nepochybne je aj rozhodnutie o predĺžení núdzového stavu z hľadiska ochrany základných práv a slobôd v čo najširšom ponímaní. Verím, že vládny návrh zákona získa vašu podporu.